Source: https://www.riigiteataja.ee/akt/13252259
Timestamp: 2019-12-15 19:30:34+00:00
Document Index: 6432206

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 2', '§ 3', '§ 8', '§ 4', '§ 5', '§ 2', '§ 8', '§ 6', '§ 7', '§ 14', '§ 8']

Toidunormid kinnipidamisasutustes – Riigi Teataja
Toidunormid kinnipidamisasutustes
Toidunormid kinnipidamisasutustes - sisukord
§ 2 Kinnipeetava ööpäevane toiduenergiavajadus
§ 3 Kinnipeetava toit ja joogivesi
§ 4 Toidunormid erivajadustega kinnipeetavatele
§ 5 Noore kinnipeetava toidunorm
§ 6 Raseda kinnipeetava toidunorm
§ 7 Naiskinnipeetava ja temaga kinnipidamisasutuses koos viibiva lapse toidunorm
Vastu võetud 31.12.2002 nr 150
RTL 2003, 8, 89
Määrus kehtestatakse «Rahvatervise seaduse» § 8 lõike 2 punkti 22 alusel.
(1) Käesoleva määrusega kehtestatakse päevased toidunormid kinnipidamisasutustes kinnipeetavate, arestialuste ja vahistatute (edaspidi kinnipeetav) ning naiskinnipeetavaga koos viibiva kuni kolmeaastase lapse (edaspidi naiskinnipeetava lapse) toitlustamiseks.
(2) Päevane toidunorm (edaspidi toidunorm) peab katma kinnipeetava elutegevuseks vajaliku toidutarbe, rahuldama optimaalse toiduenergiavajaduse ning minimaalse mikrotoitainete (vitamiinid ning mineraaltoitained) ja valguvajaduse.
(3) Pärast vastuvõtmist kinnipidamisasutusse määratakse kinnipeetavale ja naiskinnipeetava lapsele toidunorm, mida muudetakse kinnipidamisasutusele tervishoiuteenuse osutaja (edaspidi tervishoiutöötaja) ettekirjutuse alusel.
(4) Toidunormi määramisel arvestatakse kinnipeetava ööpäevast toiduenergiavajadust, terviseseisundit, elanikkonna üldisi toitumistavasid ning võimaluste piires kinnipeetava oma religiooni toitumistavasid.
(5) Tervishoiutöötaja ettekirjutusel kindlustatakse erivajadustega kinnipeetava dieettoitlustamine või antakse tavalisele toidunormile lisaks igapäevast lisatoitu.
§ 2. Kinnipeetava ööpäevane toiduenergiavajadus
(1) Kinnipeetava ööpäevase toiduenergiavajaduse hindamisel arvestatakse kinnipeetava vanust, sugu, tehtavat tööd, kehalise aktiivsuse taset (PAL), võttes aluseks määruse lisas 1 esitatud kehalise aktiivsuse tasemele vastava keskmise toiduenergiavajaduse.
(2) Kehalise aktiivsuse taseme järgi jaotatakse täiskasvanud kinnipeetavad:
1) vähese kehalise aktiivsusega, põhiliselt ruumis istuvad ja väga vähe liikuvad kinnipeetavad, kelle toiduenergiavajadus vastab 1,4–1,5-kordsele põhiainevahetusele;
2) vähese kehalise aktiivsusega, ruumis viibivad, istuva töö ja tegevusega vähe liikuvad kinnipeetavad, kelle toiduenergiavajadus vastab 1,6–1,7-kordsele põhiainevahetusele;
3) keskmise kehalise aktiivsusega, põhiliselt käimise ja liikumisega vahelduva tegevusega kinnipeetavad, kelle toiduenergiavajadus vastab 1,8–1,9-kordsele põhiainevahetusele;
4) [Kehtetu – RTL 2009, 96, 1437 - jõust. 01.01.2010]
(3) Toiduenergiavajaduse järgi jaotatakse kinnipeetavad 4 rühma:
R 4 – 11,3–13,0 MJ (ehk 2700–3100 kcal).
§ 3. Kinnipeetava toit ja joogivesi
(1) Kinnipeetava kahe nädala toit peab vastama kinnipeetava rühma kahe nädala keskmisele toidunormile ning toidust saadav toiduenergia peab katma kinnipeetava rühma keskmise ööpäevase toiduenergiavajaduse või ületama seda, kuid mitte rohkem kui 12%.
(2) Kinnipeetava kahe nädala toidu vitamiinide ja mineraalainete minimaalsed vajalikud kogused peavad vastama lisas 2 esitatud normidele.
(3) Kahe nädala toidu keskmine valgukogus peab vastama „Rahvatervise seaduse” § 8 lõike 2 punkti 4 alusel sotsiaalministri määrusega toitlustamisele tervishoiu- ja hoolekandeasutuses kehtestatud tervisekaitsenõuetele või ületama kehtestatud norme, kuid mitte rohkem kui 1,5 korda.
(4) Kahe nädala toiduenergiavajadusest peavad katma teraviljatooted vähemalt 34% E, piimatooted 15% E, liha-, kala- ja munatooted kokku kuni 15% E, lisatavad rasvad 11% E, kartul 9% E, puuvili ja köögiviljad kokku 9% E ning suhkur 7% E.
(5) Joogivett võimaldatakse kinnipeetavale 1,2–1,5 liitrit päevas.
(6) Toidunormile vastavat toitu antakse kinnipeetavale kolmes osas, vähemalt kolm korda päevas ja kindlatel kellaaegadel.
§ 4. Toidunormid erivajadustega kinnipeetavatele
(1) Haigete ning muude erivajadustega kinnipeetavate ja nende laste toidunormi määrab tervishoiutöötaja, kes arvestab seejuures käesoleva määruse ja sotsiaalministri määrustega kehtestatud tervisekaitsenõudeid.
(2) Kinnipeetavad, kelle kehamassiindeks on alla 18,5 kg/m2, naised pikkusega üle 180 cm ja mehed pikkusega üle 190 cm peavad saama lisaks tabelis 1 esitatud normikohasele toiduenergiavajadusele toitu, mis katab toiduenergia lisavajaduse 1260 kJ ehk 300 kcal.
(3) [Kehtetu – RTL 2009, 96, 1437 - jõust. 01.01.2010]
§ 5. Noore kinnipeetava toidunorm
(1) Noortevanglas ja noorteosakonnas kehtestatakse 15- kuni 21-aastaste meeste toitlustamiseks käesoleva määruse lisas 1 esitatud kinnipeetavate rühma R 4 toidunorm ja 15- kuni 21-aastaste naiste toitlustamiseks R 2 toidunorm.
(2) Kui kehalise aktiivsuse tase vastab § 2 lõike 2 punktis 1 esitatule, võib kehtestada 15- kuni 21-aastastele meestele kinnipeetavate rühma R 3 toidunormi ja 15- kuni 21-aastastele naistele R 1 toidunormi.
(3) Alla 15-aastase kinnipeetava toidunorm arvutatakse „Rahvatervise seaduse” § 8 lõike 2 punkti 4 alusel koolieelses lasteasutuses ja koolis toitlustamisele kehtestatud nõuetest lähtudes.
§ 6. Raseda kinnipeetava toidunorm
(1) Rasedale kinnipeetavale antakse alates neljandast raseduskuust lisaks tavalisele toidunormile igapäevast lisatoitu.
(2) Lisatoit peab sisaldama vähemalt 6 g valku ja katma toiduenergia lisavajaduse 1260 kJ ehk 300 kcal ja 15–19-aastasel rasedal 2520 kJ ehk 600 kcal.
§ 7. Naiskinnipeetava ja temaga kinnipidamisasutuses koos viibiva lapse toidunorm
(1) Naiskinnipeetavale, kellega koos viibib kinnipidamisasutuses imik, keda ema toidab rinnaga, antakse lisaks tavalisele toidunormile igapäevast lisatoitu.
(2) Üht imikut rinnaga toitvale emale antakse päevas lisatoitu, mis katab ema täiendava toiduenergiavajaduse 2520 kJ ehk 600 kcal ja valguvajaduse 12 g.
(3) Naiskinnipeetaval, kellega koos viibib kinnipidamisasutuses kuni kolmeaastane laps (kaasa arvatud), võimaldatakse valmistada lapsele eakohast ja tervishoiutöötaja poolt soovitatud toitu või osta imiku piimasegu, jätkupiimasegu, imiku- ja väikelapsetoite, mis vastavad „Toiduseaduse” § 14 lõike 5 alusel ja muudes toidualastes asjakohastes õigusaktides sätestatud nõuetele.
(5) Imiku ja väikelapse toidunorm määratakse „Rahvatervise seaduse” § 8 lõike 2 punkti 4 alusel toitlustamisele kehtestatud tervisekaitsenõuete kohaselt. Imikute toitlustamisel võetakse aluseks tervishoiu- ja hoolekandeasutuses toitlustamisele kehtestatud tervisekaitsenõuded ja väikelapse (vanema kui 1-aastase lapse) toitlustamisel koolieelses lasteasutuses ja koolis toitlustamisele kehtestatud tervisekaitsenõuded.
Sotsiaalministri 31. detsembri 2002. a määruse nr 150 «Toidunormid kinnipidamisasutustes»
TOIDUENERGIAVAJADUS* OLENEVALT VANUSEST, SOOST, KEHALISE AKTIIVSUSE TASEMEST JA PÕHIAINEVAHETUSEST
Vanus aastat
Kehalise aktiivsuse tase (PAL)**
MJ/kg kohta
MJ/ööpäevas
kcal/ööpäevas
* Toiduenergiavajadus on väljendatud megadžaulides (MJ) ja kilokalorites (kcal), arvestusega 1 kcal = 4,2 kJ ja 1 MJ = 1000 kJ.
** Kinnipeetavate toiduenergiavajadus olenevalt kehalise aktiivsuse tasemest:
R 1 – 7,1–8,4 MJ (1700–2000 kcal) – mittetöötavad naised (PAL 1,4–1,5); üle 51-a ruumis töötavad ja vähe liikuvad naised (PAL 1,6–1,7);
R 2 – 8,4–9,6 MJ (2000–2300 kcal) – 15–21-a naised; 21–50-a ruumis töötavad ja vähe liikuvad naised (PAL 1,6–1,7); üle 51-a keskmise raskusega tööd tegevad naised (PAL 1,8–1,9); üle 51-a mittetöötavad mehed (PAL 1,4–1,5); üle 65-a ruumis töötavad ja vähe liikuvad mehed (PAL 1,6–1,7);
R 3 – 9,6–11,3 MJ (2300–2700 kcal) – kuni 50-a keskmise raskusega tööd tegevad naised (PAL 1,8–1,9); üle 51-a väga rasket tööd tegevad naised (PAL 2,0–2,4); 19–50-a mittetöötavad mehed (PAL 1,4–1,5); 31–65-a ruumis töötavad ja vähe liikuvad mehed (PAL 1,6–1,7); üle 65-a keskmise raskusega tööd tegevad mehed (PAL 1,8–1,9);
R 4 – 11,3–13,0 MJ (2700–3100 kcal) – kuni 50-a väga rasket tööd tegevad naised (PAL 2,0–2,4); 15–21-a noored mehed, 21–30-a ruumis töötavad, väheliikuvad mehed (PAL 1,6–1,7); 21–65-a keskmise raskusega tööd tegevad mehed (PAL 1,8–1,9); üle 65-a väga rasket tööd tegevad mehed (PAL 2,0–2,2).
OLULISEMATE VITAMIINIDE JA MINERAALAINETE MINIMAALSED VAJALIKUD KOGUSED PÄEVAS*
Mehed üle 21-a
Naised üle 21-a
µg-ekv
Tiamiin, vitamiin B1
Riboflaviin, vitamiin B2
* Ei vasta rasedate, last rinnaga toitvate emade ja noorte vajadustele.